b"\n_START_ARTICLE_\nMiwoks de la badia\n_START_SECTION_\nCultura\n_START_PARAGRAPH_\nEls miwok de la badia tenien una societat ca\xc3\xa7adora-recol\xc2\xb7lectora, i s'organitzaven en petites tribus locals sense una autoritat pol\xc3\xadtica centralitzada. Parlaven el miwok de la badia, una de les lleng\xc3\xbces miwok de les lleng\xc3\xbces utianes. Eren experts en la cistelleria i continuen les tradicions avui.\n_START_SECTION_\nReligi\xc3\xb3\n_START_PARAGRAPH_\nLa visi\xc3\xb3 original dels miwok de la serra i de la planura inclo\xc3\xafa el xamanisme. Una manera que va prendre aquest era la religi\xc3\xb3 kuksu que es va fer evident al centre i nord de Calif\xc3\xb2rnia, i va incloure elaborades cerim\xc3\xb2nies d'actuaci\xc3\xb3 i de ball amb el vestit tradicional, la cerim\xc3\xb2nia anual del mat\xc3\xad, ritus de pas a la pubertat, intervenci\xc3\xb3 xam\xc3\xa0nica amb el m\xc3\xb3n dels esperits i una societat exclusivament masculina que organitva trobades per dansar en cambres subterr\xc3\xa0nies. El kuksu va ser compartit amb altres grups \xc3\xa8tnics amarindis del centre de Calif\xc3\xb2rnia, com els pomos, maidus, ohlone, esselen, i els m\xc3\xa9s septentrionals yokuts. Tanmateix, Kroeber va observar menys \xc2\xabcosmogonia especialitzada\xc2\xbb en els miwok, que va qualificar d'un dels \xc2\xabgrups meridionals de dansa kuksu\xc2\xbb en comparaci\xc3\xb3 amb el maidu i altres tribus del nord de Calif\xc3\xb2rnia.\n_START_SECTION_\nNarrativa tradicional i mitologia\n_START_PARAGRAPH_\nEls mites, llegendes, contes i hist\xc3\xb2ries espec\xc3\xadfics dels miwoks de la badia no estan ben documentats. C. Hart Merriam public\xc3\xa0 una hist\xc3\xb2ria de la creaci\xc3\xb3, El naixement de Wek-Wek i la creaci\xc3\xb3 de l'home, centrat a Mount Diablo, que li fou contada per un miwok Hool-poom'-ne, potser un descendent dels miwok de la badia Julpun de Marsh Creek, a l'est del comtat de Contra Costa._NEWLINE_Hom podria sospitar que el corpus complet de la mitologia i la narrativa sagrada dels miwoks de la badia comparteix els mateixos motius dels relacionats etnogr\xc3\xa0ficament i ling\xc3\xbc\xc3\xadstica, i millor documentats miwoks de la costa. Tots els pobles miwok creien en esperits d'animals i humans, i veien els esperits dels animals com els seus avantpassats. El coiot era vist com la representaci\xc3\xb3 de la seva de\xc3\xaftat creadora. Els miwok de la sierra i la planura, com els miwoks de la badia, creien que el seu n\xc3\xb3n s'inicipa a Mount Diablo despr\xc3\xa9s d'una inundaci\xc3\xb3.\n_START_SECTION_\nCanvis en la poblaci\xc3\xb3 a trav\xc3\xa9s del temps\n_START_PARAGRAPH_\nLes estimacions per a les poblacions anteriors al contacte de la majoria de grups nadius a Calif\xc3\xb2rnia han variat substancialment. ( Vegeu Poblaci\xc3\xb3 nadiua de Calif\xc3\xb2rnia.) Alfred L. Kroeber calcul\xc3\xa0 la poblaci\xc3\xb3 dels miwok de la planura i de la sierra en 1770 (per\xc3\xb2 va excloure els miwok de la badia, dels que no en tenia coneixement) en 9.000. Sherburne Cook va dur a terme una an\xc3\xa0lisi m\xc3\xa9s espec\xc3\xadfic de la poblaci\xc3\xb3 del per\xc3\xadode de contacte als comtats d'Alameda i Contra Costa a l'oest de la vall de San Joaquin, sense tenir en compte el l\xc3\xadmit ling\xc3\xbc\xc3\xadstic ohlone-miwok de la badia; va suggerir una poblaci\xc3\xb3 total de 2.248 individus. Richard Levy estim\xc3\xa0 en 19.500 persones la poblaci\xc3\xb3 dels cinc grups miwok orientals (badia, planura, sierra del nord, sierra central i sierra del sud) abans de l'arribada dels espanyols i 1.700 espec\xc3\xadficament miwoks de la badia._NEWLINE_Un total de 859 parlants miwok de la badia foren batejats a les missions franciscanes (479 a la Missi\xc3\xb3 de San Francisco i 380 a lat Missi\xc3\xb3 de San Jose), la majoria entre 1794 i 1812. Al final de 1823, nom\xc3\xa9s 52 dels miwoks de la badia a la Missi\xc3\xb3 de San Francisco encara eren vius, junt amb 11 de llurs fills nascuts a la missi\xc3\xb3. No hi ha dades comparables disponibles d'aquell any per a la Missi\xc3\xb3 de San Jos\xc3\xa9 aquest any no hi ha dades comparables, per\xc3\xb2 el 1840 nom\xc3\xa9s hi vivien 20 miwoks de la badia. A l'acabament del segle\xc2\xa0xix els supervivents d'ambdues missions havien practicat l'intermatrimoni amb gent d'altres grups ling\xc3\xbc\xc3\xadstics. Els seus descendents encara hi s\xc3\xb3n vius.\n_START_SECTION_\nActualment\n_START_PARAGRAPH_\nAlguns descendents dels miwoks de la badia de la Missi\xc3\xb3 de San Francisco de As\xc3\xads i de la Missi\xc3\xb3 de San Jos\xc3\xa9, s\xc3\xb3n membres de la tribu Muwekma Ohlone de l'\xc3\xa0rea de la badia de San Francisco. (Els registres de la missi\xc3\xb3 han ajudat a fonamentar la persist\xc3\xa8ncia geneal\xc3\xb2gica nadiua.) La Tribu Muwekma Ohlone estableix que\xc2\xa0: \xc2\xabla totalitat dels llinatges amerindis supervivents coneguts natius de la regi\xc3\xb3 de la badia de San Francisco, que remunten la seva ascend\xc3\xa8ncia a trav\xc3\xa9s de les Missions de Dolores, Santa Clara i San Jos\xc3\xa9\xc2\xbb i que descendeixen dels membres de la tribu hist\xc3\xb2rica reconeguda federalment banda Verona del comtat d'Alameda."